143 könyvbõl választják ki a legjobbat
2018-ban harmadszorra adják át a Libri irodalmi díjat és a Libri irodalmi közönségdíjat. A Libri
Könyvkereskedelmi Kft. által 2016-ban megalapított elismerések az elõzõ év legjobb szép- és
tényirodalmi könyveit díjazzák.
A Libri Könyvkereskedelmi Kft. egyik legfontosabb feladatának az olvasás népszerûsítését tartja. Többek között ezért is hozta létre 2016-ban a Libri irodalmi díjat és az ehhez kapcsolódó Libri irodalmi közönségdíjat. A díjakat idén harmadszorra adják át,

a díjazottak 1-1 millió forintot és 25 millió forint értékû médiatámogatást kapnak.

2016-ban Rakovszky Zsuzsa Fortepan címû kötete és Bartis Attila A vége címû regénye volt a díjazott, 2017-ben Jászberényi Sándor kapta a Libri irodalmi díjat A lélek legszebb éjszakája címû novelláskötetéért, Kepes András pedig Világkép címû mûvéért vehette át a közönségdíjat.

A versenyben a díj átadását megelõzõ évben megjelent, magyar szerzõk által magyarul írt, elsõ megjelenésû szépirodalmi és tényirodalmi mûvek vehetnek részt, melyek hozzájárulnak a magyar kultúra jelenéhez, jövõjéhez, és valódi társadalmi hatással bírnak. A szabályzat szerint a versenybe csakis élõ magyar szerzõ könyve kerülhet be. 2018-ban a meghatározásnak maradéktalanul megfelelõ, 143 könyvet tartalmazó listára szavaz a Libri által felkért, 107 tagú, neves közéleti személyiségekbõl álló szakmai bizottság. A felkérésnek eleget tett és a szavazást szívesen vállalta többek között Ascher Tamás, Babarczy Eszter, Bánfalvi Eszter, Bárdos András, Besenczi Árpád, a Budapesti Fesztiválzenekar, Danks Emese, Deczki Sarolta, Divinyi Réka, Duboczky Gergely, Fáy Miklós, Herczku Ágnes, Kálmán C. György, Török Ferenc, Schilling Árpád, Veiszer Alinda és Zoltán Gábor is.

Szavazataik segítségével alakul ki az a tíz könyvbõl álló lista, ami alapján a közönség és a szakmai zsûri dönthet a díjak sorsáról. A tíz döntõs könyv közül választja ki az ötfõs szakmai zsûri azt a könyvet, amelyik a Libri irodalmi díjat kapja meg, a közönségnek leginkább tetszõ könyv pedig a Libri irodalmi közönségíjat nyeri el. A 143 könyvet tartalmazó lista 42 kiadó könyveibõl állt össze, összesen 53 tényirodalmi és 90 szépirodalmi kötet szerepel rajta.

A zsûri tagjai

Bálint András Kossuth- és Jászai Mari-díjas színész, érdemes mûvész, a Halhatatlanok Társulatának örökös tagja;

Beck Zoltán dalszerzõ, a 30Y énekes-gitárosa, a Pécsi Tudományegyetem adjunktusa, a Zenélõ Egyetem szakmai igazgatója

Fullajtár Andrea Jászai Mari-díjas színész, a Katona József Színház tagja

Károlyi Csaba irodalomkritikus, az Élet és Irodalom fõszerkesztõ-helyettese, egyetemi oktató

Szilágyi Zsófia Balassa Péter-díjas irodalomtörténész, kritikus, a Szegedi Tudományegyetem egyetemi tanára, a Móricz Zsigmond Társaság elnöke

A közönség március 20-tól május 10-ig szavazhat a Libri weboldalán és könyvesboltjaiban, áprilisban pedig a Könyvfesztiválon. A Libri irodalmi díj és a Libri irodalmi közönségdíj átadóünnepsége május 15-én lesz.
Libri irodalmi díj Fullajtár Andrea Bálint András Jászberényi Sándor